Dzsudzsák parádézott az Ajax ellen
Dzsudzsák Balázs kiemelkedõ játékával a PSV Eindhoven nagy csatában, 4-3-ra legyõzte az õsi rivális Ajax Amsterdam együttesét a holland labdarúgó-bajnokság harmadik fordulójában, vasárnap. A magyar válogatott szélsõje a mezõny legjobbja volt, két gyönyörû góllal és egy gólpasszal segítette csapatát szezonbeli elsõ sikeréhez.
Dzsudzsák mindkétszer szabadrúgásból vette be a kaput, elõször a 37. percben bombázott irtózatos erõvel a bal felsõ sarokba mintegy 30 méterrõl.

Az 54. percben egy legalább ilyen látványos gól következett: jobbról, a büntetõpont magasságából csavarta a labdát a jobb pipába. 

Dzsudzsák mellett ketten is duplázni tudtak a rendkívül fordulatos rangadón, ám hogy ne legyen kérdéses, ki volt a mezõny legjobbja, arról a magyar középpályás egy remek gólpasszal gondoskodott a két találata között. Az 50. percben egy megkerülõs csellel húzott el két Ajax-védõ között a bal szélen, majd pontosan tálalt a gólszerzõ Bakkal elé.  

"Hatalmas feszültség volt személy szerint bennem és a csapat többi tagjában is, mert nem úgy kezdtük a mérkõzést, ahogyan elõzetesen elterveztük" - mondta az MTI érdeklõdésére a 22 éves magyar középpályás. "Nagyon örülök, hogy ennyire jól ment a játék és gólokkal tudtam hozzájárulni a sikerhez. Jó most a hangulat az öltözõben is, különösen azért, mert az Ajaxot sikerült legyõznünk. Itt volt Eindhovenben Erwin Koeman szövetségi kapitány és Juhász Roland is, akik szintén gratuláltak a teljesítményemhez."

Dzsudzsák hollandiai légióskodása óta harmadszor lépett pályára az Ajax ellen, s eddig mindig betalált, dupláznia most sikerült elõször. A PSV mindhárom említett mérkõzésen diadalmaskodott az amszterdami rivális ellen.

Eredivise, 3. forduló:
PSV Eindhoven - Ajax Amsterdam 4-3
gól: Dzsudzsák (37., 54.), Bakkal (50., 74.), illetve Suárez (2., 39.), (Emanuelson 58.)

A mérkõzés 7:32 perces összefoglalója:

további vasárnapi eredmények:
FC Utrecht - Venlo 2-2
Roda Kerkrade - NEC Nijmegen 1-0
Heracles Almelo - Feyenoord 0-1
FC Groningen-NAC Breda 1-2

szombaton játszották:
Sparta Rotterdam - Willem II 2-1
Den Haag - Twente 0-1
RKC Waalwijk - AZ Alkmaar 0-6
SC Heerenveen - Vitesse Arnheim 1-0

Az állás:
1. Twente 3 4-1 7 pont
2. Feyenoord 3 3-0 7
3. Utrecht 3 4-2  7
3. NAC Breda 3 4-2  7
...7. PSV Eindhoven 3  8-7  5